Document ID: /roh_data/filtered/fineweb-2-filterrobots_roh.jsonl.gz/61156

Ils auturs dals studis constateschan differenzas regiunalas. Uschia saja la situaziun cunzunt tendida en la Svizra Orientala. Là è l'index s'augmentà per bunamain 50% ils davos quatter onns, varga dubel uschè fitg sco la media svizra. Cunzunt ils inschigners manchian, sajan quai architects, inschigners da construcziun u dal sectur da la chemia. Insumma dettia memia paucs interessents per professiuns tecnicas. Ma era las apotecas ed ils biros da fiduziaris spetgan mintgatant adumbatten annunzias qualifitgadas.
In surpli da spezialistas e spezialists datti tenor il studi dentant en ils secturs dal commerzi e da la cosmetica ed igiena, suandà da persunas che lavuran en il sectur da textilias, stampa e magasin.
RTR novitads 12:00